
Ministru kabineta rīkojums Nr. 46
Rīgā 2026. gada 13. februārī (prot. Nr. 6 3. §)
Par atļauju Aizsardzības ministrijai uzņemties valsts budžeta ilgtermiņa saistības un īstenot projektus un pasākumus Eiropas Komisijas tieši administrētajās programmās
· 1. Atļaut Aizsardzības ministrijai uzņemties papildu valsts budžeta ilgtermiņa saistības 2026.–2028. gadā un kā vienai no starptautiska projekta partneriem īstenot Eiropas Savienības programmas "Apvārsnis Eiropa" uzsaukuma HORIZON-CL3-2024-CS-01 projektu "Quantum-Resistant Cryptography in Practice" (turpmāk – projekts).
· 2. Projekta īstenošanai nepieciešamo priekšfinansējumu pārdalīt no 74. resora "Gadskārtējā valsts budžeta izpildes procesā pārdalāmais finansējums" programmas 80.00.00 "Nesadalītais finansējums Eiropas Savienības politiku instrumentu un pārējās ārvalstu finanšu palīdzības projektu un pasākumu īstenošanai" uz Aizsardzības ministrijas budžeta apakšprogrammu "Eiropas Savienības pētniecības un inovācijas programmas "Apvārsnis Eiropa" projektu un pasākumu īstenošana (2021–2027)".
· 3. Aizsardzības ministrijai pēc projekta noslēguma maksājuma saņemšanas nodrošināt līdzekļu ieskaitīšanu valsts pamatbudžeta ieņēmumos, lai valsts budžetā atmaksātu šā rīkojuma 2. punktā minēto priekšfinansējumu.

